钦定古今图书集成/明伦汇编/皇极典/第224卷 > 《贺瑞庆节表》赵汝谈
## 钦定古今图书集成/明伦汇编/皇极典/第224卷 > 《贺瑞庆节表》赵汝谈

社鼓斗枢，赫圣朝之诞节；川珍岳贡，凑良月以毕来。
惟君万邦，受天百禄。伏惟陛下凝旒思道，卑服图功，
恢大德以保民，而远人争致顺附；殚小心于事帝，而
否数转为嘉祥。率土讴歌，望云祈戴，愿蹑九皇之轨，
岁称万寿之觞。臣属在外司，阻班庭贺。献书金镜，老
非翰墨之才；通表银台，远有《韶》钧之梦。